В Ъ П Р О С Н И К

за притежаваните нравствени качества от кандидатите, участващи в конкурсите за младши прокурори и младши следователи, и за първоначално назначаване в органите на съдебната власт

(приет с решение по протокол № 5/1.02.2017 г. на Прокурорската колегия на ВСС)

1. Какво е според вас значението на вътрешното убеждение при постановяването на актовете като прокурор/следовател?
2.  Кога и в какви ситуации – натиск, заплахи, стимули, преки или косвени влияния от представители, на която и да е власт, могат да повлияят на решенията Ви като прокурор/следовател?
3. Какво Ваше поведение като прокурор/следовател може да се възприеме като привилегироване, предразположеност, предубеденост или предразсъдък, основан на раса, произход, етническа принадлежност, пол, религия и др., спрямо някоя от страните или техни процесуални представители и каква е оценката Ви за такова поведение?
4. Определяте ли се като справедлив човек и ако да, защо?
5. Проявявали ли сте неуважително отношение към околните, в какви ситуации?
6. Проявявате ли търпение за изслушване и възприемане на нови или различни аргументи, мнения и гледни точки?
7. Какво е отношението Ви към приемането на материални или нематериални облаги от страна на магистрат, независимо от естеството на тези облаги?
8. Какви действия според Вас биха могли да компрометират честта на магистрата в професията и обществото?
9. Кои факти и сведения, станали Ви известни при и по повод изпълнение на служебните Ви задължения, могат да бъдат споделени от Вас с други лица.